Հ[այ] Բ[արեգործական] Ը[նդհանուր] Միութեան գործակալները հրապուրիչ բառեր ունին իրեն շրթունքին վրայ, եւ նոյնքան գրաւիչ ոսկիներ՝ իրենց ափին մէջ։ Անոնք կըսեն. Հայոց Ալիանս իզրայէլիթն է ասիկա, որուն հետեւորդները ո՛չ թէ Պաղեստին, այլ դէպ ի Նեղոս պէտք է ուղղեն իրենց աչքը եւ իրենց միտքը։ Նեղոսէն է որ պիտի բղխի կարգախօսը, որուն պիտի հնազանդին աշխարհիս բոլոր հայ «բարեգործական»ները, վերջ տալու համար ազգային ցաւերուն. ի՜նչ մարդասիրական երազ…։